Wapens, ammunisie in veld gekryArgieffoto Brig. Hangwani Mulaudzi, woordvoerder van die polisie, sê Telkom-werkers het Vrydagaand ŉ foutiewe telefoonlyn reggemaak toe hulle op die wapens en ammunisie afgekom en die polisie ontbied het. Die polisie het op ŉ R1-aanvalsgeweer, ŉ 9mm-pistool, vier rewolwers, vyf rookgranate en 935 rondes ammunisie vir onder meer AK47-aanvalsgewere beslag gelê. Mulaudzi sê die wapens is vir forensiese ondersoek geneem. Niemand is nog in hegtenis geneem in verband met die voorval nie.